تورک-ایسلام معمارلیغی‌نین شاه اثری سلیمیه مسجیدینی گزن‌لرین سایی کئچن ایل ایله موقاییسه‌ده 20 فایز آرتدی.
ادیرنه مدنیت و توریزم مودیری احمد حاجی اوغلو یونسکو-نون سیاهی‌سیندا اولان سلیمیه مسجیدینی گزن توریست سایی‌نین آرتماقدا داوام ائتدیگینی بیلدیردی.
حاجی اوغلو معمار سینانین "اوستا‌لیق اثری" سلیمیه مسجیدینی 2016-جی ایلده 1،5 میلیون اینسانین گزدیگینی، بو رقمین بو ایل هله باشا چاتما‌دان 2 میلیونو اؤتدوگونو سؤیله‌دی.
سلیمیه‌نین بیر جاذبه مرکزی اولدوغونو ایفاده ائدن حاجی اوغلو دئدی کی، حسابلاما‌لارا گؤره بو ایل سلیمیه مسجیدینی 2 میلیون‌دان آرتیق توریست گزیب. مای آییندا آپاردیغیمیز فعالیت‌لرده بو اثری گونده اورتا حسابلا 6 مین، هفته‌لیک 40 مین، آیلیق ایسه 180 مین اینسانین گزدیگینی گؤردوک. ایل بیتمه‌دن بو رقم 2 میلیونو اؤتدو. کئچن ایل ایله موقاییسه‌ده 20 فایز آرتیم وار. شهریمیزه گلن توریست ساییندا دا آرتیم اولدوغونا گؤره بو، مسجیدی گزن‌لرین سایینا دا تأثیر ائدیر.
